พอดีหนูมีอะไรกับแฟนวันที่ 9/08/62 ไปค่ะแล้วถุงยางรั่ว จากนั้นประมาณครึ่งชั่วโมง หนูจึงรีบไปซื้อยาคุมฉุกเฉินมากินค่ะ และกินอีกเม็ดหลัง 12 hr ซึ่งไม่มีอาการอาเจียนไม่ได้อ้วกออก - ประจำเดือนหนูมาวันที่ 3/08/62 และหมดไปวันที่ 7/08/62 - อยากจะถามคุณว่า %ที่จะท้องสูงไหมคะ
สวัสดีค่ะ ยาคุมกำเนิดฉุกเฉินคือการรับประทานยาคุมกำเนิดที่มีขนาดฮอร์โมนเพศหญิงในปริมาณที่สูงหลังการมีเพศสัมพันธ์เพื่อป้องกันการตั้งครรภ์ จะได้ผลดีที่สุดเมื่อรับประทานภายใน 72 ชั่วโมงหลังมีเพศสัมพันธ์ ถ้ากินเลยจากนี้ ประสิทธิภาพจะได้ไม่ถึงตามที่กล่าวกันไว้คือประมาณ 85-95%ดังนั้นหากรับประทานภายในครึ่งชั่วโมงหลังมีเพศสัมพันธ์ และรับประทานอีกเม็ดตรงเวลา ก็มีโอกาสตั้งครรภ์ได้น้อยค่ะแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้นถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก